Kannelyre

Kannelyre i arkitektur refererer til langsgående spor eller rifler på en ​​søyle, stolpe, bjelke eller list. Kannelyrer opptrer ofte på søyler, pilastre eller på innramminger rundt dører eller vindusåpninger.

Norske trelastforretninger har som oftest en eller flere trelister med kannelyrer i sitt sortiment under navnet «hoppski-list» (henspiller på de tilsvarende riflene som finnes under ski laget for skihopping).

Kannelyrer er et ofte brukt dekorativt element i antikkens arkitektur. Doriske søyler har som regel 20 ganske grunne kannelyrer uten mellomrom, mens joniske og korintiske søyler har dypere kannelyrer og en smal rand mellom uthulingene.

Utfresing av slike rifler kan også ha et funksjonelt formål. For eksempel har innsiden av løp i skytevåpen ofte en spiralformet rifling som gir prosjektilet rotasjon før det forlater munningen, og dermed øker prosjektilets retningsstabilitet.

Arkitektur